སྐབས་འདིར་བདག་གིས་བོད་ཀྱི་བུ་མོ་སྐོར་ཞིག་གིས་མི་རིགས་གཞན་པའི་གླུ་དབྱངས་སྐོར་ཞིག་ལ།རང་གི་ཚིག་བརྩམས་ཏེ་རང་གི་སྤོབས་པ་རྒྱས་བྱེད་དུ་བྱས་ཤིང༌།དེས་སྐུལ་མ་ཐེབས་ནས་ངར་ཤུགས་རྒྱས་པའི་ལོ་རྒྱུས་དེ་དག་ཐོས་དུས་དབང་མེད་དུ་མིག་ལ་མཆི་མ་འཁོར་ཡོང༌།བོད་ཀྱི་གླུ་བ་དག་ལ་བུ་མོ་འདི་དག་གི་སྙིང་སྟོབས་འདི་དང་བསམ་བློ་འདི་རྒྱས་ན་ཇི་མ་རུང་སྙམ་པའི་བསམ་པ་ཞིག་ཀྱང་དབང་མེད་དུ་སྐྱེ་འོང༌།ཡིན་ན་ཡང༌།འདི་ལྟ་བུའི་བསམ་བློ་ནི་ཤིན་ཏུ་དཀའ་ཡང༌།བོད་ཀྱི་གླུ་བ་ན་གཞོན་ཕོ་མོ་དག་གིས་ཕྱི་ནང་དུ་རྐྱེན་མང་བོ་ཞིག་གིས་མ་གཏོགས་འདི་ལྟ་བུའི་སྤོབས་པ་དང་ངར་ཤུགས།བསམ་བློ་དང་ཤེས་རིག་ལྡན་པའི་གླུ་ལེན་ཐུབ་པར་ཡིད་ཆེས་ཡོད།